text: "Dame, quels que li miens nons soit,
   Moult volentiers le vous dirai.
   Mon non pas ne vous celerai ;
   Mais mes nons n'est mie plaisans.
   J'ai à non : 'D’amours meschéans.'
   Or vous dirai, se vous voulez,
   Pour quoi sui ainsi apelez.
   Li nons vient de mes ancissours,
   Pour ce l'arai non à toujours.
   Moult volentiers, se je peüsse,
   Ce non changié à autre eüsse ;
   Mais si longuement ai eü
   Ce non, k'en maint lieu est seü,
   Si que n'ai povoir de partir
   Dou non, ains m' i couvient tenir.
   Nepourquant volentiers auroie
   Plus plaisant non, se je povoie ;
   Mais fort seroit mais à muer
   De moi autrement apeler."
  